**Tisztelt Ügyfeleink!**

Ezúton értesítjük Önöket, hogy a *Nemzeti Hulladékgazdálkodási Koordináló és Vagyonkezelő Zrt* január második felében a 2022. IV. negyedéves hulladékdíj számla mellékleteként kiküldi az **2023. évre érvényes edényazonosító matricákat**. A matrica kommunális hulladékgyűjtő edényzetre történő felragasztásával igazolható, hogy a 2023. évben az adott ingatlan jogosult az matricán levő űrtartalmú és darabszámú edényzettel a hulladékszállítás igénybevételére.

Az edényazonosító matricát az edényre jól látható helyre szíveskedjenek felragasztani a levélben található felragasztási tájékoztató alapján. Az edényt úgy kell kihelyezni gyűjtésre, hogy a matricás oldala az úttest felé nézzen.

Amennyiben úgy tapasztalja, hogy a megküldött matricán szereplő űrméret és az Ön által használt hulladékgyűjtő edényzet mérete nem azonos, vagy nem kapott matricát kérjük, hogy az alábbi elérhetőségeken vegye fel velünk a kapcsolatot.

Tájékoztatjuk Ügyfeleinket, hogy munkatársaink hamarosan megkezdik a matricák meglétének és rajta lévő űrtartalom helyességének ellenőrzését, így kérjük, hogy a megkapott matricát a hulladékgyűjtő edényre mielőbb felragasztani szíveskedjenek a későbbi kellemetlenségek elkerülésnek érdekében.

**Mosonmagyaróvári ügyfélszolgálati irodánk elérhetőségei:  
Mosonmagyaróvár Erkel Ferenc utca 10 (levél az iroda ajtó mellett található postaládába is elhelyezhető)  
E-mail: info@kisalfoldikh.hu,** [**lakossag.szamlazas@kisalfoldikhk.hu**](mailto:lakossag.szamlazas@kisalfoldikhk.hu) **Tel: +36 96 555-545, +36 30 791 4015  
Személyes ügyfélszolgálat hétfőn 13:00-19:00, szerdai és csütörtöki napokon 07.30 – 15.00 között**

**KÖSZÖNJÜK SZÍVES EGYÜTTMŰKÖDÉSÜKET!**

**KISALFÖLDI HULLADÉKGAZDÁLKODÁSI NONPROFIT KFT**